jkorsvik/nowiki_second_scrape_merged huggingface dataset:
Grønnvasking

Grønnvasking er en form for misledende markedsføring der et produkt eller selskap blir fremstilt som mer miljøvennlig eller dyrevennlig enn det som faktisk er tilfelle. Det finnes ulike former og metoder for grønnvasking, eksempel kan være vektleggelse av miljøfordeler samtidig som man ser bort i fra ulemper.
I Norge har Forbrukerombudet tolket markedsføringsloven slik at bilprodusentene ikke kan kalle bilene for miljøvennlige og grønne. I 2008 ble også StatoilHydro dømt for brudd på markedføringsloven for en reklamekampanje.


== Se også ==
Sportsvasking
Hvitvasking


== Referanser ==
Gustaf Molander

Gustav Harald August Molander (født 18. november 1888 i Helsingfors i Finland, død 19. juni 1973 i Stockholm i Sverige) var en svensk regissør, skuespiller og manusforfatter. Han var en av Sveriges mest produktive filmskapere og lagde over 60 filmer.


== Biografi ==
Molander var sønn av regissør og forfatter Harald Molander og bror til regissør og skuespiller Olof Molander. Han studerte ved Dramatens elevskole fra 1907 til 1909.
Molander skrev manus for Sjöström og Stiller i deres storhetstid rundt 1910 før han selv debuterte i 1920 med Bodakungen. Spesielt betydningsfullt ble samarbeidet med Stiller. Sammen skrev de den spirituelle og sofistikerte komedien Thomas Graals bästa film fra 1917. I 1916 skrev han på eget initiativ et manuskript basert på Henrik Ibsens Terje Vigen, som ble kjøpt av Svenska Biografteatern. Manuskriptet kom til å ligge til grunn for Victor Sjötröms filmatisering av verket.
Stiller så potensialet i Molander og sørget for at han fikk regikontrakt hos Svensk Filmindustri. Her ble han i 33 år og i denne perioden lagde han over 59 filmer. Av disse filmene finner vi både filmatiseringer av kjente romaner, melodramaer og publikumsvennlige komedier. Molander har kanskje ikke satt de dypeste spor i filmkunstens utvikling i Sverige, men er likevel et betydelig navn å regne med, med tanke på hans solide filmografi. I 1935 fikk han Svenska Filmsamfundets medalje for sin innsats som regissør.


== Referanser ==


== Eksterne lenker ==
(en) Gustaf Molander på Internet Movie Database 
(sv) Gustaf Molander i Svensk Filmdatabas 
(da) Gustaf Molander på Filmdatabasen 
(da) Gustaf Molander på Filmdatabasen 
(fr) Gustaf Molander på Allociné 
(en) Gustaf Molander på AllMovie 
(en) Gustaf Molander hos Turner Classic Movies 
(en) Gustaf Molander hos The Movie Database 
Gustaf Molander
Rundelen holdeplass

Rundelen holdeplass var en holdeplass på Gjøvikbanen i Lunner i Viken fylke. Holdeplassen ble åpnet i 1964, men fra 11. juni 2006 sluttet togene å stoppe der. Formelt er holdeplassen ikke nedlagt.


== Litteratur ==
Nils Carl Aspenberg, Trond Børrehaug Hansen, Øyvind Reisegg (2009). Gjøvikbanen. Baneforlaget. s. 72. ISBN 978-82-91448-48-0. CS1-vedlikehold: Flere navn: forfatterliste (link)
Thor Bjerke, Finn Holom (2004). Banedata 2004. Hamar / Oslo: Norsk Jernbaneklubb/Norsk Jernbanemuseum. s. 146. ISBN 82-90286-28-7. 


== Eksterne lenker ==
Norsk Jernbaneklubb.no – Om Rundelen holdeplass
Per Åhlin

Per Åhlin (født 7. august 1931) er en svensk animatør og filmregissør som har vært en av foregangsmennene for svensk animasjonsfilm. 
Åhlin debuterte med sin første langfilm i 1968; I huvet på en gammal gubbe. Dette ble Sveriges første animerte langfilm. Filmen var dypt alvorlig og tragisk i forhold til konvensjonell animasjonsfilm på den tiden (eksempelvis filmer fra Disney), og hadde bilder av nakne mennesker. I tillegg fulgte den en begrenset animasjonsstil som var populær på denne tiden, i eksempelvis Yellow Submarine fra 1968. Teknikken begrenser antall bilder som vises, hvilket gjør at bevegelsene ser hakkete og unaturlige ut. Man bruker også å ha færre detaljer i bildet (minimalistisk stil) og fremstille karakterer på en komisk eller surrealistisk måte.  To år etter filmen startet Åhlin PennFilm Studio AB i Sør-Sverige der han kom til å jobbe mye med vennen og medanimatøren Tage Danielsson.
Studioet skulle komme til å lage en rekke suksesser som Dunderklumpen! i 1974 og kortfilmen Sagan om Karl-Bertil Jonssons Julafton, som blir sendt på Svensk TV i juletider den dag i dag. Åhlin regisserte også TV-serien om Albert Åberg, basert på Gunilla Bergström's bøker, som har vært sendt over hele Skandinavia.
Animasjonsfilmene til Åhlin har ofte segmenter i seg av «ekte film», det vil si realfilm og ikke-animerte sekvenser. Dette brukes som en fremmedgjørende effekt i f.eks I huvet på en gammal gubbe og bidrar til en økt følelse av surrealisme.
Åhlin har også bidratt til enkelte effekter og figurer i filmatiseringen av Ronja Røverdatter.
Åhlin ble tildelt Emil-prisen for 2014.


== Filmografi ==
Filmer

I huvet på en gammal gubbe (1968)
Dunderklumpen! (1974)
Resan till Melonia (1989)
Hundhotellet – En mystisk historie (2000)
Det lille spøkelset Laban (2006)
Laban: Verdens snilleste spøkelse (2007)
Emil og Ida i Lønneberget (2013)TV-serier

Karl-Bertil Jonssons julaften (Sagan om Karl-Bertil Jonssons Julafton, 1975)
Albert Åberg (Alfons Åberg, 1979-1980)


== Referanser ==


== Eksterne lenker ==
(en) Per Åhlin på Internet Movie Database 
(sv) Per Åhlin i Svensk Filmdatabas 
(da) Per Åhlin på Filmdatabasen 
(fr) Per Åhlin på Allociné 
(en) Per Åhlin på AllMovie 
(en) Per Åhlin hos The Movie Database 
Begrenset animasjon
Åhlins firma
www.aftonbladet.se: Han gjorde julen röd
Kurt Adolff

Kurt Adolff (født 5. november 1921 i Stuttgart, Tyskland, død 24. januar 2012) var en tysk racerfører som kjørte Formel 1 i 1953 og han deltok under Tysklands Grand Prix 1953 i Ferrari 166 for Ecurie Espadon-laget. Han måtte imidlertid bryte etter bare noen få runder. Etter Formel 1 hadde han suksess i bakkeløp og sportsbil.


== Resultater ==


=== Fullstendige Formel 1-resultater ===
(Forklaring) (Resultater i uthevet skrift indikerer pole position, resultater i kursiv indikerer raskeste runde)


== Se også ==
Liste over Formel 1-førere


== Referanser ==
Eutropis

Eutropis er en slekt av mellomstore til store skinker med mange arter i Asia. De har kraftige lemmer med fem klør på hver fot. Utbredelsen strekker seg fra Pakistan, India og Sri Lanka til Indonesia, Filippinene og Sør-Kina.
De ble tidligere ble regnet til den store slekten Mabuya med mer enn 110 arter i mange varme strøk. Den gamle slekten er nå delt i fire slekter som er ment å utgjøre naturlige grupper. Alle arter på det amerikanske fastlandet regnes fortsatt til Mabuya. De andre to slektene er Chioninia (Kapp Verde), og Trachylepis (Afrika, Madagaskar, Sørvest-Asia).


== Referanser ==


== Eksterne lenker ==
(en) Eutropis i Encyclopedia of Life 
(en) Eutropis i Global Biodiversity Information Facility 
(en) Eutropis hos NCBI 
(en) Kategori:Eutropis – bilder, video eller lyd på Wikimedia Commons 
Eutropis – detaljert informasjon på Wikispecies 
Cyberlizard: Eutropis
I. Das, A. de Silva & C.C. Austin (2008) A new species of Eutropis (Squamata: Scincidae) from Sri Lanka Zootaxa 1700: 35–52
Holger Nielsen

Holger Louis Nielsen (født 18. desember 1866 i København, død 26. januar 1955 i Hellerup) var en dansk sportsutøver som deltok i de første moderne olympiske leker 1896 i Athen.
Nielsen var en av tre danske deltagere i de første olympiske lekene i Athen i 1896. Nielsen kom på tredjeplass i fekting med sabel. Han deltok også i flere øvelser i skyting, han kom på andreplass i fripistol, på tredjeplass i hurtigpistol og en femteplass i militærpistol. Han deltok også i friidrett i diskos.
Nielsen var den første som beskrev reglene for håndball. Det skjedde i 1906. Under Ekstralekene 1906 i Athen var han leder for det danske turnlaget som vant lagkonkurransen.
Nielsen oppfant og instruerte Holger Nielsen-metoden til gjenopplivning av druknede i 1932. Denne metoden er senere avløst av munn-til-munn-metoden som inngår i dagens hjerte-lunge-redning.


== OL-medaljer ==
1896  Athen -  Sølv i skyting, 30 meter fripistol
1896  Athen -  Bronse i fekting, sabel
1896  Athen -  Bronse i skyting, 25 meter hurtigpistol


== Referanser ==


== Eksterne lenker ==
(en) Holger Nielsen – Olympics.com 
(en) Holger Nielsen – Olympic.org 
(en) Holger Nielsen – Olympedia 
(en) Holger Nielsen – Sports-Reference (OL-resultater – arkivert) 
(en) Holger Nielsen – databaseOlympics.com (arkivert)
Bjørgeseter stasjon

Bjørgeseter stasjon var en jernbanestasjon på Gjøvikbanen i Lunner i Viken fylke. Bjørgeseter ble tatt i bruk som krysningsspor i 1900, men stoppestedet under navnet Bjørgesæter åpnet i 1902. I 1910 ble stoppestedet oppgradert til stasjon, og i 1921 ble navnet byttet til det nåværende. Stasjonen ble fjernstyrt i 1972, og fra 11. juni 2006 sluttet tog på Gjøvikbanen å stoppe ved stasjonen.


== Litteratur ==
Nils Carl Aspenberg, Trond Børrehaug Hansen, Øyvind Reisegg (2009). Gjøvikbanen. Baneforlaget. s. 70–72. ISBN 978-82-91448-48-0. CS1-vedlikehold: Flere navn: forfatterliste (link)
Thor Bjerke, Finn Holom (2004). Banedata 2004. Hamar / Oslo: Norsk Jernbaneklubb/Norsk Jernbanemuseum. s. 146–147. ISBN 82-90286-28-7. 
Aasmund Dahl, red. (1992). NSBs bygningsregistrering: Oslo distrikt: Gjøvikbanen. 1. NSB Arkitektkontoret. s. 137–150. 


== Eksterne lenker ==
(no) Bjørgeseter stasjon i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Gjøvikbanen
Exit (1970)

Exit (dansk tittel: Forbryderisk elskov) er en norsk-dansk spillefilm fra 1970, regissert av Pål Løkkeberg. Manus ble skrevet av Løkkeberg og Carl Henrik Svenstedt. Randi Weum var manuskonsulent og manus-supervisor.Pål Løkkeberg hadde en sentral rolle i modernismen i norsk film. Filmen har modernistiske trekk ved seg og er inspirert av den franske nye bølgen og spesielt Jean-Luc Godards spesielle stil. Kryssklipping og jump cuts preger filmen og gir den det eksperimentelle uttrykket som ofte assosieres med modernistisk film. Vibeke Løkkeberg innehar hovedrollen som den rastløse konen som søker spenning og variasjon i den ellers så traurige hverdagen.


== Synopsis ==
Maria (Vibeke Løkkeberg) er gift med businessmannen Carl (Tor Stokke), som er svært engasjert i arbeidet sitt. Maria er svømmelærer på fritiden sin, men ønsker noe mer ut av livet sitt. Hun vil ha mer spenning i hverdagen. Maria mistenker seg for å være gravid og går til legen for å få svar, det viser seg at hun venter barn. Hun forteller det til Carl som entusiastisk gjør seg klar til å feire nyheten, men Maria vil ikke ha det. Hun møter den danske arbeideren Lou (Claus Nissen) og inngår et forhold til ham. De to rømmer etter hvert og raner et postkontor med Lous venn Jens (Tutte Lemkow). Det oppstår konflikt mellom Jens og Maria, de skyter ham og rømmet til Marias feriested på en øde holme. Her tilbringer de dagene sine i håp om at de skal kunne slå seg ned der. Filmen er noe samfunnskritisk og stiller spørsmål til hvor kvinnen hører hjemme i samfunnet og det å søke spenning og opprørskhet. 


== Rolleliste ==


== Referanser ==


== Eksterne lenker ==
(en) Exit på Internet Movie Database 
(no) Exit i Nasjonalbibliotekets filmografi 
(no) Exit hos Filmfront 
(da) Exit i Danmark Nationale Filminstitut 
(nl) Exit på MovieMeter 
(en) Exit på Rotten Tomatoes
John Paine

John Bryant Paine (født 19. april 1870 i Boston, død 1. august 1951 i Weston, Massachusetts) var en amerikansk skytter som deltok i de første moderne olympiske leker 1896 i Athen.
Paine ble olympisk mester i skyting under sommer-OL 1896 i Athen. Han vant 25 meter militærpistol foran sin landsmann og bror Sumner Paine. Det var 16 deltakere fra fire nasjoner i konkurransen som ble avviklet 10. april 1896.


== OL-medaljer ==
1896  Athen -  Gull i skyting, 25 meter militærpistol


== Referanser ==


== Eksterne lenker ==
(en) John Paine – Olympedia 
(en) John Paine – Sports-Reference (OL-resultater – arkivert) 
(en) John Paine – databaseOlympics.com (arkivert)
Otto Authén

Otto Fredrik Authén (født 1. november 1886 i Oslo, død 7. juli 1971 samme sted) var en norsk turner. Han representerte Christiania Turnforening og var forturner i foreningen i perioden 1914–1918.Han deltok i OL 1908 i London, der det norske laget fikk sølv i lagkonkurransen i turn, bak det svenske laget.
Authén var også en habil skiløper og deltok i Holmenkollen 14 ganger. Han var formann i Skiklubben Start fra 1920 til 1924.I det private oppga han i 1910 å være korrespondent og selger i en agenturforretning. Han var sønn av lagersjef Olai Authén (1852–1932) fra Trøgstad og Anna Christine Schanche (1853–1920) fra Tana.


== Referanser ==


== Eksterne lenker ==
(en) Otto Authén – Olympics.com 
(en) Otto Authén – Olympic.org 
(en) Otto Authén – Olympedia 
(en) Otto Authén – Sports-Reference (OL-resultater – arkivert) 
(en) Otto Authén – databaseOlympics.com (arkivert) 
Profil på DatabaseOlympics Arkivert 5. desember 2007 hos Wayback Machine.
Nikolaos Morakis

Nikolaos Morakis (gresk: Νικόλαος Μοράκης; født ukjent, død ukjent) var en gresk skytter som deltok i de første moderne olympiske leker 1896 i Athen.
Morakis kom på tredjeplass i skyting 25 meter militærpistol under sommer-OL 1896 i Athen. De amerikanske brødrene John og Sumner Paine tok de to første plassene. Det var 16 deltakere fra fire nasjoner i konkurransen som ble avviklet 10. april 1896.


== OL-medaljer ==
1896  Athen -  Bronse i skyting, 25 meter militærpistol


== Referanser ==


== Eksterne lenker ==
(en) Nikolaos Morakis – Olympedia 
(en) Nikolaos Morakis – Sports-Reference (OL-resultater – arkivert) 
(en) Nikolaos Morakis – databaseOlympics.com (arkivert) 
(gr) Nikolaos Morakis – Hellas olympiske komité
Holsts gate (Oslo)

Se pekerside for flere forekomster av Holsts gate.Holsts gate (1–13, 2a–10) er ei gate i Oslo. Den er nederst på Torshov, og går fra Sandakerveien til Valdresgata. Deretter fortsetter den som gangsti inn i Hallénparken. Kvartalet vest for Vogts gate tilhører bydel Sagene, mens østsida tilhører bydel Grünerløkka. Gata har navn etter statsråd Poul Christian Holst.
På nordsida av det første kvartalet ligger leiegårdene nr 2–10 fra slutten av 1800-tallet. I nr 2 bodde forfatteren Oskar Braaten fra han var seks år (1887) til 1899. Han omtaler gården som «Hjemmet». I nr 6 har Maritastiftelsen hovedkontor og en del av sin praktiske virksomhet innen rusomsorg og forebygging.
På sørsida ligger først en del av Sagene skole (adresse til Biermanns gate). Deretter følger Holsts gate 1 (mot gata) og 3 (bak denne). Disse gårdene har ei svært mangfoldig historie. De blei oppført for AS Sagene Festivitetslokale i 1897 (arkitekt Christian Reuter). Eiendommene var i kommunal eie fra 1927. Her har det vært bl.a serveringssted, varieté og teater (med tilnavnet «Afrika», omtalt hos Oskar Braaten), forsamlingslokale for Kristiania Indremisjon («Emmaus»), mødrehjem, sognekirke for Lilleborg menighet og kommunal fritidsklubb og mediesenter for ungdom. En tid var en rekke kvinneorganisasjoner samla i nr 1 under betegnelsen «Kvinnehuset». Nr. 3 drives fra 1998 av Sagene Janitsjarkorps.
Hallénparken på begge sider av Ring 2 er opprinnelig løkkeanlegget Vennelyst (Holsts gate 13). Hovedhuset fra 1821 brant ned i 1985.


== Litteratur ==
Knut Are Tvedt, red. (2010). «Holsts gate». Oslo byleksikon (5. utg.). Oslo: Kunnskapsforlaget. s. 259-260. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (H)». Oslo kommune. Arkivert fra originalen 29. juli 2014. Besøkt 22. august 2015.
Holsts gate

Holsts gate finnes flere steder:

Holsts gate (Oslo)
Holsts gate (Kongsberg)
Holstgaten (Tønsberg)Se også: 

Elling Holsts gate (Drammen)
Hans Holsts gate (Kopervik)
Petter Holst gate (Mosjøen)
Liv (1967)

For filmen fra 1934 ved samme navn, se Liv (1934).Liv er en norsk spillefilm fra 1967 regissert av Pål Løkkeberg. Liv var Pål Løkkebergs debutfilm.
Tittelrollen som Liv spilles av Løkkebergs daværende ektefelle Vibeke Løkkeberg. Kostymene i filmen var designet av den norske moteskaperen William.Filmen hadde premiere 27. mars 1967 på kinoer i Oslo, Stavanger, Kristiansand S, Porsgrunn, Kongsberg og Hamar.


== Handling ==
Liv handler om den unge fotomodellen Liv og en dag i hennes liv. Denne dagen er ingen vanlig dag, men heller en oppbruddsdag. Hun gjør det slutt med sin forlovede, tar et oppgjør med faren og blir selv bevisst på det tomme og meningsløse ved hennes yrke som modell. Hun blir også nødt til å finne seg et nytt sted å bo, noe hun mislykkes med og blir nødt til å flytte tilbake til sitt rom i et rivningshus.


== Rolleliste ==


== Referanser ==


== Eksterne lenker ==
(en) Liv på Internet Movie Database 
(no) Liv i Nasjonalbibliotekets filmografi 
(no) Liv hos Filmfront 
(sv) Liv i Svensk Filmdatabas
Georgios Tsitas

Georgios Tsitas (gresk: Γεώργιος Τσίτας; født 1872 i Smyrna, død 1940) var en gresk bryter som deltok i de første moderne olympiske leker 1896 i Athen.
Tsitas kom på andreplass i bryting gresk-romersk stil under sommer-OL 1896 i Athen. Han beseiret sin landsmann Stefanos Khristopoulos i semifinalen. I finalen møtte han Carl Schuhmann fra Tyskland. Dommeren avbrøt kampen etter 40 minutter på grunn av det ble mørkt. Kampen fortsatte dagen etter og Schuhmann vant. Det var 5 deltakere i konkurransen som ble avviklet 10. april og avslutningen av den avbrutte finalen den 11. april 1896. 


== OL-medaljer ==
1896  Athen -  Sølv i bryting


== Referanser ==


== Eksterne lenker ==
(en) Georgios Tsitas – Olympedia 
(en) Georgios Tsitas – Sports-Reference (OL-resultater – arkivert) 
(en) Georgios Tsitas – databaseOlympics.com (arkivert) 
(gr) Georgios Tsitas – Hellas olympiske komité 
(en) Georgios Tsitas – FILA
Maria Blom

Maria Blom (28. februar 1971) er en svensk regissør, dramatiker og manusforfatter.


== Generelt ==
Maria Blom er i utgangspunktet teaterregissør og har skrevet og regissert rundt 10 teateroppsetninger. I 2002 mottok hun Stockholm bys hederskulturpris for sin innsats ved Stockholms Stadsteater. På bakgrunn av hennes tidligere oppsetninger, alle kjent for å være komedier med en slagkraftig dialog, tok opptil flere filmprodusenter kontakt med Blom. Hun debuterte som filmskaper i 2004, med filmen Masjävlar, som er basert på hennes erfaringer fra det svenske bondesamfunnet. Filmen var i utgangspunktet et teaterstykke. For filmen høstet hun gode kritikker, og filmen fikk hele fire guldbagger henholdsvis for beste manus, regi og film.
Maria Blom er forlovet med musikeren og komponisten Anders Nygårds, som har laget musikk til Masjävlar i tillegg til at han har en liten rolle i filmen. I desember 2004 konkluderte det svenske filminstituttet, SFI, at Blom og andre kvinnelige regissører skulle få økt støtte i form av konsulentvirksomhet og prosjektstøtte.


== Nina Frisk ==
Bloms andre film var Nina Frisk, som omhandler en flyvertinne som elsker å fly. Hver gang flyet stiger over skyene er hun lykkelig. Lykkelig fordi da er hun langt unna sin dysfunksjonelle familie og fraværende kjærlighetsliv. Men en dag møter Nina Markus og hans sønn William, og forelskelsen er et faktum. Med det samme begynner Nina og se for seg sitt eget familieliv, men oppdager fort at dette kan være like turbulent som det å fly. Gunilla Nyroos ble nominert til Guldbagge for sin innsats i filmen, for beste kvinnelige birolle.


== Øvelsen Fishy ==
Da Maria Blom en dag bestemte seg for å lage film, tenkte hun at det ville være lurt å øve seg litt først. Hun bestemte seg derfor for å gjøre et læringsprosjekt. Filmen var i utgangspunktet ikke ment for kino, kun for et festivalpublikum. Men etter suksessen med Masjävlar i 2004 ble filmen satt opp på kino. Filmen fikk en blandet mottagelse. De som ikke likte den, vektla det faktum at det var alt for tydelig å se at filmen var laget på en null-budsjett. Andre igjen påpekte Bloms åpenbare talent som filmskaper, og at det faktisk var en ok film til å ha vært laget med sterkt begrensede ressurser. De fleste påpekte Bloms evne til å ta hverdagproblematikk på kornet.


== Filmografi ==
2008 – Fishy, manus/regi
2007 – Nina Frisk, manus/regi
2004 – Masjävlar, manus/regi


== Referanser ==


== Kilder ==
http://www.youtube.com/watch?v=xhod0jKYWGE
http://www.alltomfilm.se/filmrecensioner.asp?action=viewReview&iFilmId=1241
http://kritiker.se/recension.asp?i=52705
http://www.imdb.com/name/nm1093669/
http://www.swedenabroad.com/Page____33296.aspx
http://www.imdb.com/title/tt0827729/


== Eksterne lenker ==
(en) Maria Blom – kategori av bilder, video eller lyd på Commons 
(en) Maria Blom på Internet Movie Database 
(sv) Maria Blom i Svensk Filmdatabas 
(da) Maria Blom på Filmdatabasen 
(da) Maria Blom på Scope 
(fr) Maria Blom på Allociné 
(en) Maria Blom på AllMovie 
(en) Maria Blom hos The Movie Database
Hermann Bohne

Hermann Bohne (født 22. september 1890 i Tromsø, død 5. januar 1949) var en norsk turner. Han representerte Christiania Turnforening.
Han deltok i Turn under Sommer-OL 1908 i London, der det norske laget fikk sølv i lagkonkurransen i turn, bak det svenske laget.
Bohne var sønn av Gottfried Philipp Bohne (1855–1923) og Karoline Olsen, f. Vigre (1853) fra Stavanger. Faren var fra Wolferstedt i Thüringen og jobbet som slakter og pølsemaker i Tromsø. Hermann gikk på skole i Tromsø frem til 1907 og tok examen artium ved St. Hanshaugen skole i Kristiania. Ifølge ham selv ble han arbeidsufør grunnet sykdom.Faren hadde i 1880 fått borgerbrev i Tromsø, og drev et slakteri i Tromsø fra omkring 1882 til 1923, da han fikk slag og broren Karl Bohne (f. 1882) drev det videre under navnet H. Bohnes Eftf..


== Referanser ==


== Eksterne lenker ==
(en) Hermann Bohne – Olympedia 
(en) Hermann Bohne – Sports-Reference (OL-resultater – arkivert) 
(en) Hermann Bohne – databaseOlympics.com (arkivert) 
Profil på DatabaseOlympics
O (Omarions-album)

O er R&Bsangeren Omarions første album.


== Sporliste ==
01. «I Wish»
02. «Touch»
03. «O»
04. «I'm Tryna»
05. «Drop That Teater»
06. «Growing Pains»
07. «Take It Off»
08. «Never Gonna Let You Go» («She's a Keepa»)
09. «I Know»
10. «I'm Gon Change»
11. «In the Dark»
12. «Slow Dancin'»
13. «Fiening You»


== Kilder ==
Albumet på Discogs
Stefanos Khristopoulos

Stefanos Khristopoulos (gresk: Στέφανος Χρηστόπουλος; født 1876 i Patras) var en gresk bryter som deltok i de første moderne olympiske leker 1896 i Athen.
Khristopoulos kom på tredjeplass i bryting gresk-romersk stil under Sommer-OL 1896 i Athen. Han beseiret ungarske Momcsilló Tapavicza i sin første kamp. Deretter tapte han semifinalen til sin landsmann Georgios Tsitas, som siden tapte finalen til Carl Schuhmann fra Tyskland. Det var 5 deltakere i konkurransen som ble avviklet 10. april og avslutningen av den avbrutte finalen den 11. april 1896. 
Khristopoulos deltok også i ekstralekene i 1906 i Athen, både i bryting og i vektløfting.


== OL-medaljer ==
1896  Athen –  Bronse i bryting


== Referanser ==


== Eksterne lenker ==
(en) Stefanos Khristopoulos – Olympedia 
(en) Stefanos Khristopoulos – Sports-Reference (OL-resultater – arkivert) 
(en) Stefanos Khristopoulos – databaseOlympics.com (arkivert) 
(gr) Stefanos Khristopoulos – Hellas olympiske komité 
(en) Stefanos Khristopoulos – FILA
Eddie Torres

Eddie Torres (født 3. juli 1950) er en av USAs mest populære salsakoreografer. Han har bl.a. danset for Tito Puente.